
CAPITOLUL I. DISPOZIŢII GENERALE


	Art.1. (1) Căminul este o subunitate aflată în proprietatea şi administrarea Universității „Valahia” din Târgoviște (UVT) destinată asigurării condiţiilor de viaţa, odihnă şi studiu pentru studenţi. 
(2) Universitatea „Valahia” din Târgoviște, închiriază studenţilor pe durata unui an universitar spaţiile de cazare existente, iar pe durata vacanţelor poate închiria spațiile de cazare și persoanelor fizice şi juridice, conform taxelor stabilite de către conducerea universităţii prin Consiliul de administraţie. Consiliul de administraţie şi Direcţia General Administrativă (D.G.A). gestionează camerele de oaspeţi şi celelalte spații aferente locaţiilor din cămine şi soluţionează toate deficiențele apărute în activitatea căminelor. 

	Art.2. Conducerea universităţii prin Consiliul de administraţie, Prorectorul cu probleme sociale şi studenţeşti, Direcţia General Administrativă (D.G.A.), Prodecani, administratori şi Consiliul studențesc de cămin coordonează întreaga activitate din cămin, asigurând întreţinerea şi funcţionarea corespunzătoare a acestuia. 

	Art.3. (1) Activitatea din cămin este condusă de către Prorectorul  cu probleme sociale și studențești prin administratorul de cămin şi Consiliul studenţesc de cămin în colaborare directă cu D.G.A. 
(2) Administratorul participă la activitățile de cazare, este gestionarul întregului inventar, aplică normele și dispozițiile conducerii universității privind  organizarea şi funcţionarea în condiţii optime posibile a căminului, cu tot ceea ce implică această activitate.
(3) Administraţia căminului reprezintă garantul transpunerii în practică a strategiei elaborate de conducerea universităţii, precum şi a altor norme care reglementează viaţa şi activitatea profesională, socială şi educativă din cămin. 

	Art.4. Conducerea universităţii asigură încadrarea căminului cu personal, potrivit dispoziţiilor legale, stabilindu-i sarcini precise în baza actelor normative şi a prezentului regulament. 

	Art.5. (1) Spațiile din căminele studenţeşti destinate special pentru alte categorii de locatari decât studenții UVT sunt în proprietatea şi administrarea Universității „Valahia” din Târgoviște.
(2) Universitatea „Valahia” din Târgoviște oferă cazare în aceste spații, în limita locurilor disponibile, pentru: 
a. Studenţii de la alte universități decât UVT, ce solicită în nume propriu loc de cazare;
b. Cadre didactice, de cercetare sau studenţi străini veniţi în cadrul mobilităţilor naţionale şi internaţionale ale universităţii ;
c. Sportivi cu performanțe în cadrul cluburilor recunoscute;
d. Persoane fizice și juridice din afara universității. 

	Art.6. Cazarea pentru categoriile menţionate la Art. 5 se face în baza solicitărilor, aprobate de către conducerea universității, prin Prorectorul pentru probleme sociale şi studenţeşti. 

	Art.7. Cazarea pentru fiecare dintre categoriile menţionate în Art. 5 este asigurată pe durata a maximum un an universitar, cu posibilitatea de reînnoire a contractelor. 

	Art.8. Conducerea instituţiei de învăţământ superior prin Prorectorul cu probleme sociale şi studenţeşti, Direcţia General Administrativă (D.G.A.) prin administrator asigură întreţinerea şi funcţionarea corespunzătoare a spațiilor de cazare. 
 
	Art.9. Tarifele de cazare vor fi propuse anual spre aprobare Senatului UVT, de către Consiliul de administraţie al UVT în funcţie de statutul persoanelor cazate în aceste spații. 


CAPITOLUL II. ORGANIZAREA ACTIVITĂŢII DE CAZARE ŞI A CELEI ADMINISTRATIVE ÎN CĂMIN


	Art.10. (1) În căminele studenţeşti se cazează studenţii, care au domiciliul stabil în afara centrului universitar (peste 10 km), în această ordine de priorităţi: 
a) studenţii români, orfani de unul sau ambii părinţi şi cei proveniţi din centre de plasament, care nu au împlinit vârsta de 26 ani;
b) studenți etnici români din afara granițelor țării, bursieri ai statului român;
c) studenţii și masteranzii integralişti, de la învățământul bugetat (de stat), forma zi, prima facultate, în ordinea descrescătoare a mediilor;
d) studenți din familii monoparentale, care nu au împlinit vârsta de 26 ani;
e) studenții cu situaţie materială precară (cazuri sociale) care au depus documente justificative;
f) studenţii cu rezultate în activitatea de cercetare, sportivă, culturală sau organizaţională;
g) studenţii UVT şcolarizaţi în regim cu taxă, înmatriculați la forma de învățământ cu frecvență care îndeplinesc condițiile de domiciliu;
h) studenţii căsătoriţi (ambii soți studenți) și doctoranzii. 

(2) Cetăţenii străini bursieri ai statului român aflaţi în ţara noastră (studenţi), inclusiv cetăţenii din anul pregătitor (dacă este cazul), sunt cazaţi în aceleaşi condiţii ca şi studenţii români. Aceştia, dacă sunt însoţiţi de membrii de familie necuprinşi într-o formă de învăţământ, au obligaţia să le asigure, pe cont propriu, cazare. 
(3) Un regim specific vor avea căminele C1, C2, C3, situate în Campusul universitar din Aleea Sinaia nr. 13, Târgoviște unde cazările se vor face în conformitate cu Metodologia privind repartizarea locurilor de cazare din spațiile modernizate prin Planul Național de Redresare și Reziliență către studenții proveniți din categorii defavorizate.

	Art.11. (1) Cazarea studenţilor cetăţeni români înmatriculaţi la Universitate, se face sub coordonarea Consiliului pentru probleme sociale şi studenţeşti (CPSS), şi a Comisiei pentru cazare pe universitate. 
(2) La nivel de universitate se constituie „Comisia de cazare pe universitate” compusă din: 
- Prorector cu probleme sociale şi studenţeşti - preşedinte comisie 
- Managerul de proiect sau reprezentantul desemnat de acesta (pentru cazările în spațiile modernizate
   prin PNNR pentru studenții proveniți din categorii defavorizate);
- Director general administrativ 
- Prodecani / Decani facultăţi
- Serviciul Social
- 1 reprezentant al studenţilor din Consiliul de Administraţie sau Senat
- Secretar fără drept de vot.
(3) Comisiei îi revine responsabilitatea organizării activităţii de cazare a studenţilor în cămine. În acest sens, va repartiza locurile de cazare pe facultăţi și va gestiona solicitările studenţilor cu nevoi speciale. 
(4) La nivelul fiecărei facultăţi se constituie „Comisia de cazare pe facultate” compusă din: 
- decan/prodecan desemnat cu probleme sociale și studențești - preşedinte comisie; 
- administratorul căminului repartizat facultății (poate face parte din mai multe comisii);
- 1 reprezentant al studenților; 
- secretar facultate.
(5) Comisiei de cazare pe facultate îi revine sarcina să repartizeze locurile de cazare pe anii de studiu și pe specializări proporţional cu numărul de studenți, rămânând la latitudinea facultăților acordarea unui număr mai mare pentru studentii din anul I, în funcție de cereri şi să întocmească listele de cazare în limita locurilor alocate facultăţii. Listele de cazare, vizate de către preşedintele Comisiei de cazare pe universitate și reprezentantul studenților vor fi transmise Serviciului Social care, prin administraţia căminelor, vor îndeplini sarcinile destinate cazării în cămine.

	Art.12. (1) Cazarea în cămin se face pe baza unei cereri înregistrate depuse la Decanatul facultăţii unde sunt studenţi, cu minim 10 zile înainte de începerea noului an universitar de către studenţii din anii II-IV şi masteranzii anului II, iar cei din anul I la Decanat în termen de 3 zile după afişarea listelor cu candidaţii admişi în urma concursului de admitere. 
(2) Consiliul de administraţie poate să aprobe cazarea în cămin, pe perioadă determinată şi a altor grupuri de persoane, care promovează imaginea universităţii (sportivi, studenţi cuprinşi în activităţi culturale, etc.). 
(3) Cererile de cazare înregistrate pentru cazurile speciale de la alin. 2 se depun la secretariat şi vor fi aprobate de către Consiliul de administratie al universitatii. 
(4) În baza cererilor de cazare înregistrate și depuse la Decanatele facultătilor, Comisia de cazare pe facultate întocmește borderoul de cazare și îl transmite spre aprobare Comisiei de cazare pe universitate.
(5) Studentul care nu a depus cererea de cazare în termen sau nu se prezintă personal pentru a fi cazat în intervalul de timp stabilit de către Comisia de cazare pe facultate, va putea fi cazat numai pe locurile rămase disponibile, neexistând obligaţia de a-l caza, din partea instituţiei, chiar dacă îndeplineşte toate celelalte criterii cerute. 
(6) Studenţii care au datorii neachitate faţă de universitate, din anii precedenţi, nu vor putea fi cazaţi decât după ce fac dovada achitării acestora şi vor fi cazaţi numai în limita locurilor rămase neocupate. 
(7) Cererile studenţilor care au fost sancţionaţi în anul universitar precedent se discută separat de către Comisia de cazare pe universitate, aceasta având posibilitatea de respingere a acestor solicitări. 
(8) Studenţii din anul universitar curent cazaţi în cămin au obligaţia să rămână în spaţiul de cămin conform Contractului de închiriere (Anexa 1) încheiat cu universitatea, până la data expirării lui. Retragerea din cămin se face prin preaviz, cu cel puţin 30 zile înainte de renunțare la camin, excepție făcând persoanele care au depus solicitare având motive temeinic justificate. În caz contrar, studentul se obligă să achite taxele de cămin, conform contractului, indiferent dacă acesta ocupă fizic sau nu locul său rezervat din căminul studențesc. 
(9) Contestațiile se pot depune la Prorectorul cu probleme sociale și studențești, răspunsul la acestea comunicându-se în 24 de ore de la depunerea lor. 

	Art.13. (1) Cazarea efectivă se face în perioada stabilită de Comisia de cazare pe universitate, conform unui calendar publicat pe site-ul Universității „Valahia” din Târgoviște, respectându-se următoarele priorităţi: studenţii de anul I, studenţii din ceilalţi ani de studiu, doctoranzii, masteranzii și cazurile sociale. În ceea ce privește prioritățile, excepție fac studenții care se încadrează în categoriile prevăzute de Metodologia privind repartizarea locurilor de cazare din spațiile modernizate prin Planul Național de Redresare și Reziliență către studenții proveniți din categorii defavorizate.
(2) Locurile rămase disponibile după data de 30 octombrie vor fi redistribuite de către Comisia de cazare pe universitate, în funcţie de priorităţi, după analiza fiecărui caz în parte. 
(3) Primirea şi repartizarea în cămin a studenţilor se face de către, administrator şi Consiliul studențesc de cămin. 
(4) Pentru organizarea acţiunii de cazare, Consiliul studențesc de cămin va fi prezent la locul desfăşurării cazării cu cel puţin 5 zile înainte de începerea activităţii de cazare. 

	Art.14. La cazarea în cămin, studenţii semnează Contractul de închiriere şi primesc în folosinţă, pe bază de proces - verbal, cazarmamentul şi alte obiecte de inventar din cameră. Totodată le sunt aduse la cunoştinţă studenţilor, de către Consiliul studențesc de cămin, obligaţiile pe care le au în ceea ce priveşte activitatea căminului. 

	Art.15. (1) În cazul atribuirii cartelei electronice de identificare, studentul are obligaţia de a efectua accesul în cămin numai pe baza cartelei care are şi funcţia de cheie de intrare în cămin. 
 (2) Locatarii căminului pot să primească vizite până la ora 23.00. Accesul vizitatorilor se va face numai în prezența locatarului căminului. 
(3) Prezentarea actelor de identitate a vizitatorilor aflați în interiorul căminului, este obligatorie dacă solicitarea este făcută de administraţia căminului sau de persoane din conducerea universităţii (Rector, Prorector, Director, Decani/Prodecani, Comisie de control). 

CAPITOLUL III. CONSILIUL STUDENŢESC DE CĂMIN

	Art.16. (1) Consiliul studenţesc de cămin este format din 3-7 membrii. Consiliul este compus din studenți care locuiesc în cămin şi sunt studenţi merituoşi, motivaţi şi dornici să se implice în procesul de conducere a activităţii din cămin, care nu au avut abateri sesizate de administratorul de cămin și nu au primit sancțiuni de orice fel prevăzute de regulamentele universitare.
(2) Studenţii din Consiliul studenţesc de cămin sunt aleşi în mod democratic prin vot universal, direct şi secret, de către Adunarea generală a studenților cazați în cămin. Metodologia și calendarul de alegeri vor fi stabilite de asociațiile studențești legal constiuite și recunoscute la nivel de universitate și publicate pe site-ul UVT înainte de alegeri. 
(3) Mandatul Consiliului studențesc de cămin este de 2 ani. 
(4) La şedinţele de alegeri pot participa ca invitaţi Decanii/Prodecanii facultăţilor care răspund de căminul unde au studenţi cazaţi, şi administratorul de cămin. 
(5) Consiliul studențesc de cămin desemnează șeful de cămin și şefii de palier din rândul membrilor consiliului. Șeful de cămin și șefii de palier și au următoarele atribuţii: 
- veghează şi răspunde de respectarea ordinii şi liniştii pe etajul care îi este desemnat; 
- întocmește graficul privind curăţenia în spaţiile comune; 
- urmăreşte curăţenia în camere şi spaţiile comune conform graficelor întocmite; 
- aduce la cunoştinţa șefului de cămin şi/sau administratorului orice problemă care se iveşte pe palierul său. 
- propune Consiliului studențesc de cămin sancţiuni pentru studenții care încalcă prevederile prezentului regulament și a contractului de închiriere. 

	Art.17. (1) Adunarea generală a studenţilor din camin sau a reprezentanţilor acestora se convoacă de către Consiliul studențesc de cămin, de regulă anual, sau de câte ori este nevoie pentru a se dezbate probleme deosebite. Adunarea generală poate fi convocată şi la cererea unei treimi din numărul celor cazaţi în cămin, pe bază de tabel şi semnătură. 
(2) În spiritul încurajării performanțelor profesionale și eticii universitare, membrii Consiliului studenţesc de cămin pot fi revocaţi de către Consiliul pentru probleme sociale şi studenţeşti al Universității „Valahia” din Târgoviște, la propunerea Consiliului studențesc de cămin sau a Adunării generale, din motive obiective ce pot fi, nelimitându-se la acestea: indiferenţă faţă de activitatea din cămin, neîndeplinirea atribuțiilor care îi revin, săvârşirea unor fapte de indisciplină, abateri de la etica şi morala universitară etc. Propunerea se adoptă cu majoritate simplă de voturi, condiția de cvorum fiind de 2/3 din numărul membrilor structurii studențești colective de conducere. 

	Art.18. (1) Atribuţiile Consiliului studenţesc de cămin sunt: 
a. contribuie la buna desfăşurare a activitatii din cămin; 
b. asigură cunoaşterea şi respectarea regulamentului de organizare şi funcţionare a căminului şi a altor acte normative care reglementează viaţa universitară; 
c. aduce la îndeplinire, cu sprijinul conducerii instituţiei de învăţământ superior, sarcinile stabilite de organele medico-sanitare şi de pază contra incendiilor; 
d. sesizează instituţiei defecțiunile instalațiilor, mobilierului şi cazarmamentului; 
e. se preocupă de reducerea cheltuielilor legate de consumul de energie electrică, termică, apă, materiale de întreţinere ;
f. propune repartizarea studenţilor în camere, asigură ca bunurile aflate în cameră să fie preluate de studenţi pe bază de proces-verbal, completează registrul cu persoanele cazate şi întocmeşte evidenţa nominală a celor cazaţi; 
g. asigură şi verifică efectuarea de către studenţi a curăţeniei în camere în timpul anului universitar și înainte de plecarea în vacanţă; 
h. efectuează controlul periodic în camere pentru constatarea abaterilor de la regulament şi celelalte reglementări referitoare la cămin; 
i. analizează abaterile studenţilor şi informează în scris Consiliul pentru probleme sociale și studențești în vederea aplicării de sancțiuni; 
 (2) Fiecare membru al Consiliului studenţesc de cămin trebuie să vegheze la respectarea integrală a regulamentului.

	Art.19. Sponsorizările, donațiile, etc. pentru activitățile ce se vor desfășura în cămin vor fi încasate prin casieria universității. Acestea vor putea fi folosite pentru: 
- activități cultural-educative (simpozioane, mese rotunde etc.); 
- activități profesional-științifice; 
- activități sportive, turistice, distractive etc.; 
- activități sociale pentru studenții cu probleme sociale deosebite; 
- asistență medicală, prim-ajutor și educație igienico-sanitară. 

CAPITOLUL IV. DREPTURILE ŞI ÎNDATORIRILE PERSOANELOR CARE LOCUIESC ÎN CĂMIN

	Art. 20. Persoanele cazate în cămin au dreptul: 
a. să aleagă şi să fie alese în Consiliul studenţesc de cămin; 
b. să participe la toate acţiunile organizate în cămin, indiferent de natura lor; 
c. să facă sugestii şi propuneri administraţiei şi instituţiei de învăţământ superior în legătură cu îmbunătăţirea condiţiilor de viaţă şi studiu în cămin şi spaţiile aferente; 
d. să utilizeze spaţiile destinate folosirii în comun; 
e. să folosească în legitimitate şi în mod civilizat, instalaţiile şi obiectele de uz comun din inventarul căminului; 
f. să sesizeze în scris administraţiei căminului orice situaţie care vine în contradicţie cu prevederile prezentului regulament şi cu normele sociale de convieţuire în cămin; 
g. să primească vizite, în condiţiile prezentului regulament. 

	Art. 21. Persoanele cazate în cămin au obligaţia: 
a. să participe la întreaga activitate de întreţinere a căminului şi să păstreze curăţenia în toate camerele, spațiile comune şi cele aferente;
b. să respecte regulile interne stabilite de administraţia căminului (Consiliul studențesc de cămin şi administrator); 
c. să prezinte o ţinută şi o comportare civilizată şi să colaboreze cu administraţia căminului, luând atitudine faţă de actele de indisciplină săvârşite în cămin; 
d. să locuiască în camera în care au fost repartizate, să declare locurile rămase libere în cameră și să respecte eventualele comasări ale locurilor de cazare realizate de către Universitatea Valahia din Târgoviște în vederea gestionării eficiente a căminelor, în caz contrar locatorul putând rezilia contractul de închiriere.
e. să utilizeze în mod corespunzător bunurile din inventar, instalaţiile electrice şi sanitare puse la dispoziţie; 
f. să păstreze liniştea necesară atmosferei de odihnă şi studiu; 
g. să mențină curăţenia în cameră, să evacueze zilnic resturile menajere şi să facă curăţenie în cameră la plecarea în vacanţă; 
h. să efectueze zilnic curățenia în oficii, conform graficelor întocmite;
i. să restituie integral şi în bună stare bunurile primite în inventar; 
j. să sesizeze Consiliul studențesc de cămin pentru orice abatere de la prevederile prezentului regulament; 
k. să depună la panoul de la administrație o cheie de la cameră care rămâne aici în permanență pentru intervenţii şi să-şi predea cheia personală și cartela de acces la sfârşitul anului universitar; 
l. să se legitimeze la solicitarea personalului de pază şi a celor care care au dreptul să exercite  controlul în cămin; 
m. să plătească cu anticipaţie, conform Contractului de închiriere, taxele de cămin; 
n. să asiste la executarea lucrărilor de reparaţii curente şi întreţinere şi să vegheze la asigurarea utilizării raţionale a energiei electrice, apei, gazului şi a materialelor puse la dispoziţie; 
o. să răspundă pecuniar pentru lipsurile şi deteriorările aduse camerei, bunurilor din cameră sau încăperile de uz comun, conform Art.23 şi 24; 

	Art. 22. Persoanelor cazate în cămin li se interzice: 
a. tulburarea liniştii şi ordinii în cămin, actele de violență sau indisciplină; 
b. organizarea de petreceri în cămin; 
c. închiderea camerelor cu alte dispozitive decât cele stabilite de administraţia căminului; 
d. introducerea, consumarea şi/sau comercializarea băuturilor alcoolice, precum şi efectuarea oricărui gen de comerţ; 
e. introducerea, consumarea și/sau comercializarea diferitelor substanțe interzise de lege; 
f. introducerea, consumarea și/sau comercializarea substanțelor etnobotanice sau halucinogene; 
g. practicarea jocurilor de noroc; 
h. aruncarea în cămin şi în jurul căminului a ambalajelor şi a resturilor menajere şi degradarea spaţiilor verzi; 
i. introducerea în cămin a animalelor; 
j. nedeclararea locurilor rămase libere, prin plecarea neanunţată a locatarilor, precum şi ocuparea locurilor cu persoane fictive; 
k. cazarea în cămin a altor persoane decât cele repartizate de Consiliul studențesc de cămin; 
l. înstrăinarea locului de cazare care i-a fost repartizat de către comisia de cazare; 
m. introducerea şi utilizarea, fără anunţarea administraţiei, de aparate şi instalaţii consumatoare de energie fără plata separată şi corespunzătoare a consumului; 
n. folosirea aparatelor electrice de încălzit artizanale; 
o. prepararea alimentelor în camere, acestea vor fi preparate în oficiile special amenajate; 
p. să fumeze în cămin; 
q. accesul pe acoperişul căminului; 
r. să ofere orice fel de suma de bani nejustificată sau să efectueze plăţi fără a primi document justificativ (chitanţă sau factură emisă de casieria universităţii);
s. rămânerea peste noapte a vizitatorilor.

	Art. 23. (1) Persoanele cazate în cămin răspund material şi administrativ pentru lipsurile şi deteriorările produse bunurilor din inventarul comun şi cel individual, precum şi pentru cele provocate în încăperile de uz comun din cămin (oficii, băi, duşuri, W.C., săli de lectură, spații de socializare, balcoane etc.). În cazul în care autorul faptei nu este identificat sunt răspunzători toţi membrii camerei respective sau cei care folosesc încăperile de uz comun. 
(2) Evaluarea pagubelor se face în termen de 48 ore de la constatarea acestora de către administrator şi Consiliul studențesc de cămin şi se aduce la cunoştinţă Consiliului pentru probleme sociale și studențești, urmând ca, în termen de 3 zile, vinovaţii să repare prejudiciul cauzat. 

	Art. 24. (1) Neplata datoriilor sau despăgubirilor datorate de autorul sau autorii prejudiciului cauzat prin distrugerea sau deteriorarea de bunuri din cămin sau, după caz, a cotei părţi care revine fiecărui locatar, în situaţia în care autorul nu a fost identificat, se sancţionează cu excluderea din cămin. 
(2) Distrugerea sau deteriorările deosebit de grave, asociate sau nu cu manifestări violente sau antisociale, se sancţionează cu pierderea definitivă a dreptului de cazare în căminele instituţiei pe toată durata studiilor. 
(3) Până la plata integrală a datoriilor și despăgubirilor, debitorii nu vor fi admişi la examenele programate, iar în caz de retragere din facultate li se va refuza restituirea actelor personale şi eliberarea de adeverinţe sau alte înscrisuri, până când fac dovada achitării debitelor. 
(4) În cazul nerecuperării datoriilor sau despăgubirilor Oficiul juridic va lua măsuri în vederea acţionării în justiţie. 

	Art. 25. (1) Studenţii, doctoranzii și cetăţenii străini angajaţi într-o formă de învăţământ ce beneficiază de cazare în cămin au aceleaşi drepturi şi obligaţii ca şi studenţii români. 
(2) Categoriile de persoane menționate la Art.5. intră sub incidența tuturor prevederilor Capitolului IV, cu excepția drepturilor prevazute de Art.20, punctele a și b.

	Art. 26. (1) Pentru nerespectarea prevederilor prezentului regulament, în funcţie de gravitatea faptelor se aplică următoarele sancțiuni: 
a. mustrare verbală; 
b. avertisment scris cu înştiinţarea părinţilor/tutorilor/reprezentanților sau susținătorilor legali; 
c. excluderea din cămin; 
d. pierderea definitivă a dreptului de cazare pe toată durata studiilor; 
e. exmatricularea din universitate. 
(2) Consiliul studențesc de cămin va informa în scris Consiliul pentru probleme sociale și studențești și asociațiile studențești legal constiuite și recunoscute la nivel de universitate, în vederea aplicării sancțiunilor de la literele c, d, e.
(3) Dreptul de a beneficia de cazare în cămin se pierde prin neexercitarea lui fără motive întemeiate, prin pierderea calităţii de student, prin neîndeplinirea obligaţiilor şcolare conform prevederilor legale sau prin încălcarea prevederilor regulamentelor UVT, atunci când acestea prevăd acest lucru. 
(4)  Un student care a fost exclus din cămin din motive care țin de nerespectarea prevederilor acestui regulament, nu va mai beneficia de cazare în căminele universității.

Art. 27. (1) Hotărârea de sancţionare se ia în termen de 3 zile de la constatarea abaterii, sau cu ocazia primului Consiliu pentru probleme sociale și studențești, intrând în vigoare la data adoptării ei. 
(2) Hotărârea se aduce la cunoştinţa sancţionatului, şi se anunţă Decanatul facultații.
	
Art. 28. (1) Studenţii sancţionaţi au dreptul să conteste hotărârea de sancţionare în termen de 2 zile de la notificare prin depunerea contestației la Consiliul pentru probleme sociale şi studenţeşti. 
(2) Contestaţiile se soluţionează în termen de maximum 7 zile de la înregistrarea lor, de către Consiliul cu probleme sociale şi studenţeşti.
(3) În aprecierea situaţiei studenţilor căminişti privind acordarea unor facilităţi sau recompense, conducerea facultăţii va lua în considerare sancţiunile date conform prezentului regulament, timp de un an calendaristic de la aplicarea lor. 

Art. 29. Recompense: 
- prioritate în alegerea camerei; 
- prioritate pentru organizarea de activităţi extraşcolare (excursii, concursuri etc.); 
- alte recompense stabilite de Consiliul pentru probleme sociale și studențești și aprobate de Consiliul de Administrație. 

	



CAPITOLUL V. DISPOZIȚII FINALE

Art.30. (1) Cazările în căminele studențești se fac pe facultăți, în limita locurilor disponibile. 
(2) Repartizarea căminelor pe facultăți se face de Consiliul pentru probleme sociale și studențești. 
(3) Căminul studenţesc funcţionează pe toată durata anului universitar. Funcţionarea căminului în timpul vacanţelor pentru cazarea studenţilor/categoriilor de persoane prevăzute la Art.5 se face pe baza unei cerei depuse la registratura U.V.T. şi aprobată de Prorectorul pentru probleme sociale și studențești, la tarifele aprobate de Senatul U.V.T., sumele încasate reprezentând venituri suplimentare extrabugetare ale universității. 
(4) Cazarea gratuită în căminele universităţii se acordă categoriilor de studenţi prevăzuţi de lege să beneficieze de acest drept, dar numai pe perioada desfășurării activităților didactice. 
(5) Instituţia de învăţământ superior va asigura, în fiecare an, pentru fiecare cămin, o perioadă pentru reparaţii şi curăţenie generală. 

Art.31. Direcţia General Administrativă poate dezvolta activităţi suplimentare de dotare şi amenajare, din fonduri extrabugetare (încasări din cazări ocazionale şi din închirierea spaţiilor temporar disponibile din cămine, sponsorizări sau donaţii, etc.). Încasările vor fi efectuate prin casieria universităţii şi vor fi utilizate ca venituri proprii ale universității, destinate căminelor. 

Art. 32. În luna iunie Prorectorul cu probleme sociale şi studenţeşti, Directorul General Administrativ, Șeful Serviciului Social, împreună cu Prodecanii/Decanii, administratorii şi Consiliile studențești de cămin evaluează starea căminelor şi hotărăsc asupra lucrărilor de igienizare, întreţinere şi echipări necesare pentru anul universitar următor. 

Art. 33. Consiliul studențesc de cămin, poate adopta reguli interne de organizare şi funcţionare a căminului care să nu lezeze principiile prezentului regulament și care sunt aduse la cunoștință Consiliului pentru probleme sociale și studențesti. 

Art. 34. Prezentul regulament va suferi modificări în conformitate cu legislaţia în vigoare. 

Anexa nr. 1.a – Regulament privind organizarea şi funcţionarea căminelor studenţeşti


CONTRACT   DE   ÎNCHIRIERE
Nr. ________  din  ________

Art. 1. PĂRŢILE CONTRACTANTE
       1.1. Universitatea Valahia din Târgovişte, cu sediul în Târgovişte, Str. Aleea Sinaia, nr. 13, reprezentată prin Rector conf. univ. dr. ing. Ioan Corneliu SĂLIȘTEANU, în calitate de locator și
       1.2* _______________________________, fiul (fiica) lui ______________ şi a ______________ născut(ă) la data de _________________ student(ă) la Facultatea de ________________, anul ___, cu domiciliul în localitatea ______________________,str. __________________ nr. ____, bl. ___, sc. ___, , ap. ___, judeţul ____________, posesor al CI  seria  _____  nr.  ___________,  eliberat  de  __________________  la  data  de  ____________, CNP __________________________, în calitate de locatar.
       1.2.1.  Categoria studentului cazat în funcţie de subvenţia de cămin:
	a.student român;
	b.student român copil de  cadru didactic aflat în activitate;
	c.student român orfan de unul sau ambii părinţi; student provenit din casele de copii sau      plasament familial; student din familii monoparentale, care nu au împlinit vârsta de 26 ani;
	d.student al Uniunii Europene, Spaţiul Economic European şi Confederaţia Elveţiană;
	e.student bursier al statului român, student străin cu acorduri interuniversitare, 	interguvernamentale;
	f.student străin bugetat, fără bursă; student străin cu acorduri interuniversitare, 	interguvernamentale, pe care universitatea are obligaţia să-l cazeze în aceleaşi condiţii ca şi 	pe studenţii români;
	g.student străin de origine etnică română; student cetăţean român cu domiciliul în 	străinătate;
	h.student străin în baza acordurilor interuniversitare, interdepartamentale, programe 	mobilităţi (Erasmus, Atlantis, Tempus, DAAD, Fullbright);
	i.student străin necomunitar; student străin pe cont propriu valutar; alte forme de pregătire	universitară;
	j. student cu dizabilităţi;
	k. alte categorii de persoane;
Art. 2. OBIECTUL CONTRACTULUI
        2.1. Obiectul contractului îl constituie închirierea unui loc în căminul nr.____, camera ______, situat la adresa _____________________________Târgovişte, Dâmboviţa, a spaţiilor comune aferente, precum şi a inventarului prevăzut în procesele-verbale de predare-primire, întocmite la cazare.
Art. 3. TERMENUL  CONTRACTULUI
        3.1.  Termenul  de  închiriere  este  de  la  ___________________  până la ________________,

conform structurii anului universitar.
Art. 4. VALOAREA CONTRACTULUI
	4.1. Tariful de cazare/loc/lună este de _________________________ euro.
 4.2. Plata chiriei se va face în avans pentru luna următoare, la una din casieriile universităţii.
 4.3. Indiferent de data la care se cazează sau părăsesc căminul, în cursul anului universitar, studenții vor plăti integral taxa de cazare și pe luna în curs (inclusiv vacanțe).

 4.4. În caz de neplată a chiriei, începând cu data de 1 a lunii următoare, locatorul va percepe penalităţi de 1% pentru fiecare zi de întârziere. După 30 de zile de neplată a chiriei locatarul va
fi exclus din cămin şi se vor recupera sumele datorate.


------------------------------
* Datele personale se vor completa cu pix sau stilou, fără ştersături, pe propria răspundere de către student şi se vor verifica de către administrator în momentul predării-primirii camerei cu dotările aferente.

Art. 5. DREPTURILE ŞI OBLIGAŢIILE PĂRŢILOR CONTRACTANTE
5.1. Locatorul are următoarele drepturi şi obligaţii: 
5.1.1. Să predea camera cu dotările aferente, specificate în obiectul contractului, în stare corespunzătoare folosinţei pentru destinaţia de locuinţă, pe bază de proces-verbal de predare-primire. 5.1.2. Să asigure condiţii normale de viaţă şi de studiu în spaţiul oferit.
5.1.3. Să asigure permanent curăţenia în spaţiile de folosinţă comună ale căminului şi în spaţiile aferente căminului. 
5.1.4. Să asigure execuţia lucrărilor de întreţinere şi reparaţii necesare pentru utilizarea spaţiilor de folosinţă comună ale căminului. 
5.1.5. Să asigure dotările necesare pentru respectarea normelor igienico-sanitare şi a normelor de pază contra incendiilor.
5.1.6. Să verifice modul în care locatarul foloseşte şi întreţine camera închiriată, inventarul dat spre folosinţă şi spaţiile comune ale căminului. 
5.1.7. Să recupereze imediat pagubele, la data constatării lipsurilor şi deteriorărilor produse bunurilor din cameră şi din spaţiile comune, prin încasarea contravalorii lor şi a manoperei de instalare.
5.1.8. Să încaseze lunar contravaloarea chiriei, şi să pună la dispoziţie locatarului documentele necesare obţinerii vizei de flotant pe durata contractului.

5.2. Locatarul are următoarele drepturi şi obligaţii: 
5.2.1. Să preia camera în stare corespunzătoare folosinţei pentru locuit, pe bază de proces-verbal de predare-primire. 
5.2.2. Să primească cheia şi cartela de control acces (acolo unde este cazul), pe care o/le va preda la data eliberării camerei. În cazul în care locatarul va pierde, va deteriora sau va face nefuncţională cartela de control acces din culpa sa, va achita la casieria instituţiei suma aprobată de către Senatul Universităţii, pentru emiterea unui duplicat.
5.2.3. Să achite integral şi la termen chiria pentru locul ocupat în cămin.
5.2.4. Să achite chirie şi pe perioada participării, prin acorduri ale Universităţii, la schimburi internaţionale şi mobilităţi studenţeşti, dacă nu eliberează camera. 
5.2.5. Să folosească în mod corespunzător bunurile din inventarul căminului, instalaţiile electrice şi sanitare puse la dispoziţie, iar la încetarea contractului, să le restituie în starea consemnată în procesul - verbal de predare - primire de la data încheierii contractului. 
5.2.6. Să răspundă patrimonial de lipsurile şi deteriorările produse bunurilor din cameră şi din spaţiile de folosinţă comună. Pagubele materiale se vor suporta direct de către persoanele identificate. 
5.2.7. Să nu efectueze nici o modificare a camerei, a instalaţiilor aferente, a spaţiilor de folosinţă comună şi să nu schimbe folosinţa acestora în alte scopuri decât cele de spaţiu de locuit. 
5.2.8. Să nu folosească camera, spaţiile de folosinţă comună sau incinta complexului studenţesc pentru activităţi comerciale.
5.2.9. Să lipească afişe şi anunţuri în locurile indicate, doar după obţinerea aprobării de la Direcţia General Administrativă a U.V.T. şi a reprezentanţilor studenţilor.
5.2.10. Să nu subînchirieze camera sau să înstrăineze locul de cazare.
5.2.11. Să locuiască în camera repartizată şi să declare locurile rămase libere în cameră; să respecte eventualele comasări ale locurilor de cazare realizate de către Universitatea Valahia din Târgoviște în vederea gestionării eficiente a căminelor, în caz contrar locatorul putând rezilia contractul de închiriere.
5.2.12. Să anunţe administraţia căminului în cazul renunţării la locul de cazare în cămin conform prevederilor Regulamentului privind organizarea şi funcţionarea căminelor studenţeşti (ROFCS). 
5.2.13. Să respecte normele de acces în cămin, normele igienico-sanitare şi cele de prevenire şi stingere a incendiilor. 
5.2.14. Să asigure ordinea şi curăţenia în cameră, atât zilnic cât și la plecarea în vacanță, să nu arunce pe fereastră şi să nu depoziteze în spaţiile comune ale căminului gunoiul menajer, să efectueze zilnic curățenia în oficii, conform graficelor întocmite. Gunoiul manajer va fi dus zilnic de fiecare locatar la containerul aferent căminului.
5.2.15. Să nu păstreze pe pervazul geamului sau pe suporţi obiecte personale sau alimente.
5.2.16. Să adopte o ţinută şi un comportament civilizat, să respecte normele morale şi de etică universitară, să colaboreze cu Consiliul studenţesc de cămin şi să ia atitudine faţă de actele de indisciplină sau violență săvârşite în cămin. 
5.2.17. Să păstreze liniştea şi ordinea publică, să nu organizeze petreceri, întruniri, etc. în cameră şi în spaţiile comune ale căminului. 
5.2.18. Să anunţe administraţia de defecţiunile apărute și să asiste la executarea lucrărilor de reparaţii în vederea remedierii lor.
5.2.19. Să nu folosească aparate sau alte instalaţii electrice de încălzire sau de gătit (calorifere, radiatoare, reşouri, grătare, etc.) în spaţiile de locuit.
5.2.20. Să nu introducă şi să crească animale şi păsări în cămin.
5.2.21. Să nu introducă, comercializeze şi consume băuturi alcoolice, substanţe narcotice sau interzise de lege în cămin. Să nu intre în stare de ebrietate în cămin. 
5.2.22. Să nu practice jocuri de noroc în cămin.
5.2.23. Este interzis fumatul în camere şi în spaţiile comune.
5.2.24. Să se legitimeze şi să permită accesul persoanelor autorizate, din partea Universităţii şi a organelor de poliţie, să exercite controlul în cămin, în vederea constatării modului de respectare a contractului.
5.2.25. Să respecte programul de vizită în cămin, să nu permită accesul și rămânerea în cameră, în intervalul orar 23.00-07.00 a altor persoane decât titularii de contract din camera respectivă. În cazul în care vizitatorul nu părăseşte căminul până la ora 23.00, locatarul care a primit vizitatorul va fi sancţionat conform art. 6.1 din contract. 
5.2.26. Are obligaţia de a folosi cheia camerei în care a fost repartizat numai pe durata de valabilitate a contractului de închiriere, după care o va restitui administratorului. Înlocuirea încuietorii la uşa camerei se face doar cu aprobarea administratorului, căruia i se va înmâna o cheie.
5.2.27. Accesul auto în incinta campusului universitar este permis numai cu achitarea unei taxe zilnice, sau abonament lunar. 
5.2.28. Parcarea în incinta campusului universitar este permisă doar în locurile special amenajate, aferente căminelor studențești. 
5.2.29. Alte drepturi şi obligaţii prevăzute de regulamentul privind organizarea şi funcţionarea căminelor studenţeşti, precum şi de alte regulamente ale universităţii cu reglementari specifice activităţilor studenţeşti. 

Art. 6. RĂSPUNDEREA CONTRACTUALĂ
6.1. În cazul nerespectării obligaţiilor contractului din partea locatarului, acesta este atenţionat,  iar dacă comportamentul anterior se menţine, se sancţionează astfel:

a)mustrare verbală; 
b)avertisment scris;
c) remedierea sau achitarea contravalorii pagubelor produse, după caz;

d)excluderea din cămin; 
e)pierderea definitivă a dreptului de cazare pe durata studiilor.
6.2. Sancţiunile prevăzute la literele a) şi b) vor fi aplicate de către administrator împreună cu Consiliul studenţesc de cămin pentru încălcarea celor prevăzute la art.5, alin. 5.2.3., 5.2.4., 5.2.9., de la 5.2.12. până la 5.2.16., 5.2.18., 5.2.19., 5.2.24., 5.2.26, în funcţie de gravitate.
6.3. Sancţiunea prevăzută la litera c) va fi aplicată de către administrator împreună cu Consiliul studenţesc de cămin pentru încălcarea celor prevăzute la art. 5, alin. 5.2.5., 5.2.6., şi 5.2.7.
6.4. Pentru sancţiunea prevăzută la litera d), aplicată pentru încălcarea celor prevăzute la art.5, alin. 5.2.8., 5.2.10., 5.2.11, 5.2.17., 5.2.20., 5.2.23., 5.2.25., 5.2.28., Consiliul studențesc de cămin va anunţa în scris Consiliul pentru probleme sociale și studențești şi asociațiile studenţești legal constiuite și recunoscute la nivel de universitate, care în funcţie de gravitatea faptei vor hotărî aplicarea acestei sancţiuni şi vor sesiza Decanatul facultăţii unde locatarul este student.
6.5. Pentru sancţiunea prevăzută la litera e), aplicată pentru încălcarea celor prevăzute la art.5, alin. 5.2.21., 5.2.22., consiliul studențesc de cămin va anunţa în scris Consiliul pentru probleme sociale și studențești şi asociațiile studenţești legal constiuite și recunoscute la nivel de universitate, care în funcţie de gravitatea faptei vor hotărî aplicarea acestei sancţiuni şi vor sesiza Decanatul facultăţii unde locatarul este student.
6.6. Hotărârea de sancţionare se ia în termen de cel mult trei zile de la constatarea abaterii şi identificarea autorului, intrând în vigoare la rămânerea definitivă a sancţiunii. 
6.7. Studenţii care îşi înstrăinează locul de cazare sau folosesc cartea de identitate proprie pentru a caza alte persoane, vor fi excluşi din cămin şi pierd automat dreptul de cazare pe toată perioada studiilor. 
6.8. Cheltuielile de remediere a deteriorărilor aduse căminului şi inventarului cuprins în procesul-verbal de predare-primire vor fi suportate direct de către persoanele identificate în termen de 10 zile de la data constatării acestora, în caz de refuz studentul va fi evacuat şi paguba recuperată. 
Art. 7. FORȚĂ MAJORĂ 
Forța majoră și cazul fortuit înlătură răspunderea parților în cazul neexecutării parțiale sau totale a    obligațiilor asumate prin prezentul contract, cu condiția ca evenimentul să fie notificat de partea care îl invocă celeilalte părți, în termen de 48 ore de la producerea lui, și partea care îl invocă să ia toate măsurile posibile în vederea limitării consecințelor lui. 
Prin „forță majoră” se înțelege un fenomen natural sau social extern, imprevizibil, absolut invincibil şi inevitabil.
Prin „caz fortuit” înțelegem  un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs. 
Pe perioada existenței cazului fortuit sau a forței majore derularea contractului se suspendă urmând apoi a se continua după încetarea acestuia. După încetarea cazului fortuit sau a forței majore, dacă termenul contractului nu poate fi respectat, sau dacă valoarea prestațiilor se modifică datorită acestui eveniment, părțile vor incheia Act adițional la prezentul contract, scris și semnat, prin care pot renegocia termenii contractului.
Art. 8. DISPOZIŢII FINALE
8.1. Prezentul contract se poate rezilia, de către părţi, în baza unui preaviz emis cu 30 zile înainte, excepție făcând persoanele care au depus solicitare având motive temeinic justificate.
8.2. În cazul în care studenţii din anul terminal nu vor avea taxele achitate la zi, nu vor preda cheia camerei, camera curată cu toate obiectele primite pe inventar la începutul anului universitar, NU li se vor semna fișele de lichidare, și NU li se vor elibera documentele necesare ridicării diplomei de licenţă, masterat, doctorat.
Prezentul contract s-a completat în conformitate cu prevederile legislaţiei în vigoare: Legea învățământului superior nr.199/2023, Regulamentul privind organizarea şi funcţionarea căminelor studenţeşti aprobat de Senatul Universităţii Valahia din Târgovişte, Hotărârea Senatului Universităţii Valahia din Târgovişte referitoare la taxele şi tarifele de închiriere, Ordonanţa nr. 97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români, Legea nr. 349 /2002 pentru prevenirea şi combaterea efectelor consumului produselor din tutun, Legea 448/2006 privind protecţia şi promovarea drepturilor persoanelor cu handicap, Legea nr. 307 /2006 privind apărarea împotriva incendiilor.
A fost încheiat în 2 (două) exemplare, câte unul pentru fiecare parte, azi, _______________      . 

	Subsemnatul______________________________, îmi exprim acordul cu privire la utilizarea şi prelucrarea de către Universitatea “Valahia” din Târgovişte, a următoarelor date cu caracter personal: numele şi prenumele, CNP, data şi locul naşterii, adresa, CI -  serie şi număr, telefon, e-mail, în scopul efectuării tuturor operaţiunilor legate de cazarea în căminele studenţeşti ale Universităţii“Valahia” din Târgovişte.
Semnătura__________________

LOCATOR,			                LOCATAR,
Rector,	
Conf. univ. dr. ing. Ioan Corneliu SĂLIȘTEANU

Director general administrativ,
            
            Oficiul juridic,

Administrator,

Anexa nr. 1.b – Regulament privind organizarea şi funcţionarea căminelor studenţeşti

CONTRACT   DE   ÎNCHIRIERE
Nr. ________  din  ________

Art. 1. PĂRŢILE CONTRACTANTE
       1.1. Universitatea Valahia din Târgovişte, cu sediul în Târgovişte, Str. Aleea Sinaia, nr. 13, reprezentată prin Rector conf. univ. dr. ing. Ioan Corneliu SĂLIȘTEANU, în calitate de locator și
       1.2* _______________________________, fiul (fiica) lui ______________ şi a ______________ născut(ă) la data de _________________ student(ă) la Facultatea de ________________, anul ___, cu domiciliul în localitatea ______________________,str. __________________ nr. ____, bl. ___, sc. ___, , ap. ___, judeţul ____________, posesor al CI  seria  _____  nr.  ___________,  eliberat  de  __________________  la  data  de  ____________, CNP __________________________, în calitate de locatar.
       1.2.1. Categoria studentului cazat în funcţie de subvenţia de cămin:
	a.student român;
	b.student român copil de  cadru didactic aflat în activitate;
	c.student român orfan de unul sau ambii părinţi; student provenit din casele de copii sau      plasament familial; student din familii monoparentale, care nu au împlinit vârsta de 26 ani;
	d.student al Uniunii Europene, Spaţiul Economic European şi Confederaţia Elveţiană;
	e.student bursier al statului român, student străin cu acorduri interuniversitare, 	interguvernamentale;
	f.student străin bugetat, fără bursă; student străin cu acorduri interuniversitare, 	interguvernamentale, pe care universitatea are obligaţia să-l cazeze în aceleaşi condiţii ca şi 	pe studenţii români;
	g.student străin de origine etnică română; student cetăţean român cu domiciliul în 	străinătate;
	h.student străin în baza acordurilor interuniversitare, interdepartamentale, programe 	mobilităţi (Erasmus, Atlantis, Tempus, DAAD, Fullbright);
	i.student străin necomunitar; student străin pe cont propriu valutar; alte forme de pregătire	universitară;
	j. student cu dizabilităţi;
	k. alte categorii de persoane;
Art. 2. OBIECTUL CONTRACTULUI
       2.1. Obiectul contractului îl constituie închirierea unui loc în căminul nr.____, camera ______, situat la adresa _____________________________Târgovişte, Dâmboviţa, a spaţiilor comune aferente, precum şi a inventarului prevăzut în procesele-verbale de predare-primire, întocmite la cazare.
Art. 3. TERMENUL  CONTRACTULUI
       3.1.  Termenul  de  închiriere  este  de  la  ___________________  până la ________________,

conform structurii anului universitar.
Art. 4. VALOAREA CONTRACTULUI
	4.1. Tariful de cazare/loc/lună este de _________________________ euro.
 4.2. Plata chiriei se va face în avans pentru luna următoare, la una din casieriile universităţii.
 4.3. Indiferent de data la care se cazează sau părăsesc căminul, în cursul anului universitar, studenții vor plăti integral taxa de cazare și pe luna în curs (inclusiv vacanțe).

 4.4. În caz de neplată a chiriei, începând cu data de 1 a lunii următoare, locatorul va percepe penalităţi de 1% pentru fiecare zi de întârziere. După 30 de zile de neplată a chiriei locatarul va
fi exclus din cămin şi se vor recupera sumele datorate.
  4.5. La semnarea contractului studentul va depune o garanție, echivalentul unei luni de cazare în cămin, care va fi restituită integral, în cazul în care nu a produs pagube, în cel mult 30 de zile din momentul aprobării cererii de retragere din cămin.
------------------------------
* Datele personale se vor completa cu pix sau stilou, fără ştersături, pe propria răspundere de către student şi se vor verifica de către administrator în momentul predării-primirii camerei cu dotările aferente.

Art. 5. DREPTURILE ŞI OBLIGAŢIILE PĂRŢILOR CONTRACTANTE
5.1. Locatorul are următoarele drepturi şi obligaţii: 
5.1.1. Să predea camera cu dotările aferente, specificate în obiectul contractului, în stare corespunzătoare folosinţei pentru destinaţia de locuinţă, pe bază de proces-verbal de predare-primire.
5.1.2. Să asigure condiţii normale de viaţă şi de studiu în spaţiul oferit.
5.1.3. Să asigure permanent curăţenia în spaţiile de folosinţă comună ale căminului şi în spaţiile aferente căminului. 
5.1.4. Să asigure execuţia lucrărilor de întreţinere şi reparaţii necesare pentru utilizarea spaţiilor de folosinţă comună ale căminului. 
5.1.5. Să asigure dotările necesare pentru respectarea normelor igienico-sanitare şi a normelor de pază contra incendiilor.
5.1.6. Să verifice modul în care locatarul foloseşte şi întreţine camera închiriată, inventarul dat spre folosinţă şi spaţiile comune ale căminului. 
5.1.7. Să recupereze imediat pagubele, la data constatării lipsurilor şi deteriorărilor produse bunurilor din cameră şi din spaţiile comune, prin încasarea contravalorii lor şi a manoperei de instalare.
5.1.8. Să încaseze lunar contravaloarea chiriei, şi să pună la dispoziţie locatarului documentele necesare obţinerii vizei de flotant pe durata contractului.

5.2. Locatarul are următoarele drepturi şi obligaţii: 
5.2.1. Să preia camera în stare corespunzătoare folosinţei pentru locuit, pe bază de proces-verbal de predare-primire. 
5.2.2. Să primească cheia şi cartela de control acces (acolo unde este cazul), pe care o/le va preda la data eliberării camerei. În cazul în care locatarul va pierde, va deteriora sau va face nefuncţională cartela de control acces din culpa sa, va achita la casieria instituţiei suma aprobată de către Senatul Universităţii, pentru emiterea unui duplicat.
5.2.3. Să achite integral şi la termen chiria pentru locul ocupat în cămin.
5.2.4. Să achite chirie şi pe perioada participării, prin acorduri ale Universităţii, la schimburi internaţionale şi mobilităţi studenţeşti, dacă nu eliberează camera. 
5.2.5. Să folosească în mod corespunzător bunurile din inventarul căminului, instalaţiile electrice şi sanitare puse la dispoziţie, iar la încetarea contractului, să le restituie în starea consemnată în procesul - verbal de predare - primire de la data încheierii contractului. 
5.2.6. Să răspundă patrimonial de lipsurile şi deteriorările produse bunurilor din cameră şi din spaţiile de folosinţă comună. Pagubele materiale se vor suporta direct de către persoanele identificate. 
5.2.7. Să nu efectueze nici o modificare a camerei, a instalaţiilor aferente, a spaţiilor de folosinţă comună şi să nu schimbe folosinţa acestora în alte scopuri decât cele de spaţiu de locuit. 
5.2.8. Să nu folosească camera, spaţiile de folosinţă comună sau incinta complexului studenţesc pentru activităţi comerciale.
5.2.9. Să lipească afişe şi anunţuri în locurile indicate, doar după obţinerea aprobării de la Direcţia General Administrativă a U.V.T. şi a reprezentanţilor studenţilor.
5.2.10. Să nu subînchirieze camera sau să înstrăineze locul de cazare.
5.2.11. Să locuiască în camera repartizată şi să declare locurile rămase libere în cameră, să respecte eventualele comasări ale locurilor de cazare realizate de către Universitatea Valahia din Târgoviște în vederea gestionării eficiente a căminelor, în caz contrar locatorul putând rezilia contractul de închiriere.
5.2.12. Să anunţe administraţia căminului în cazul renunţării la locul de cazare în cămin conform prevederilor Regulamentului privind organizarea şi funcţionarea căminelor studenţeşti (ROFCS). 5.2.13. Să respecte normele de acces în cămin, normele igienico-sanitare şi cele de prevenire şi stingere a incendiilor. 
5.2.14. Să asigure ordinea şi curăţenia în cameră, atât zilnic cât și la plecarea în vacanță, să nu arunce pe fereastră şi să nu depoziteze în spaţiile comune ale căminului gunoiul menajer, să efectueze zilnic curățenia în oficii, conform graficelor întocmite. Gunoiul manajer va fi dus zilnic de fiecare locatar la containerul aferent căminului.
5.2.15. Să nu păstreze pe pervazul geamului sau pe suporţi obiecte personale sau alimente.
5.2.16. Să adopte o ţinută şi un comportament civilizat, să respecte normele morale şi de etică universitară, să colaboreze cu Consiliul studenţesc de cămin şi să ia atitudine faţă de actele de indisciplină sau violență săvârşite în cămin. 
5.2.17. Să păstreze liniştea şi ordinea publică, să nu organizeze petreceri, întruniri, etc. în cameră şi în spaţiile comune ale căminului. 
5.2.18. Să anunţe administraţia de defecţiunile apărute și să asiste la executarea lucrărilor de reparaţii în vederea remedierii lor.
5.2.19. Să nu folosească aparate sau alte instalaţii electrice de încălzire sau de gătit (calorifere, radiatoare, reşouri, grătare, etc.) în spaţiile de locuit.
5.2.20. Să nu introducă şi să crească animale şi păsări în cămin.
5.2.21. Să nu introducă, comercializeze şi consume băuturi alcoolice, substanţe narcotice sau interzise de lege în cămin. Să nu intre în stare de ebrietate în cămin. 
5.2.22. Să nu practice jocuri de noroc în cămin.
5.2.23. Este interzis fumatul în camere şi în spaţiile comune.
5.2.24. Să se legitimeze şi să permită accesul persoanelor autorizate, din partea Universităţii şi a organelor de poliţie, să exercite controlul în cămin, în vederea constatării modului de respectare a contractului.
5.2.25. Să respecte programul de vizită în cămin, să nu permită accesul și rămânerea în cameră, în intervalul orar 23.00-07.00 a altor persoane decât titularii de contract din camera respectivă. În cazul în care vizitatorul nu părăseşte căminul până la ora 23.00, locatarul care a primit vizitatorul va fi sancţionat conform art. 6.1 din contract. 
5.2.26. Are obligaţia de a folosi cheia camerei în care a fost repartizat numai pe durata de valabilitate a contractului de închiriere, după care o va restitui administratorului. Înlocuirea încuietorii la uşa camerei se face doar cu aprobarea administratorului, căruia i se va înmâna o cheie.
5.2.27. Accesul auto în incinta campusului universitar este permis numai cu achitarea unei taxe zilnice, sau abonament lunar. 
5.2.28. Parcarea în incinta campusului universitar este permisă doar în locurile special amenajate, aferente căminelor studențești. 
5.2.29. Alte drepturi şi obligaţii prevăzute de regulamentul privind organizarea şi funcţionarea căminelor studenţeşti, precum şi de alte regulamente ale universităţii cu reglementari specifice activităţilor studenţeşti. 

Art. 6. RĂSPUNDEREA CONTRACTUALĂ
6.1. În cazul nerespectării obligaţiilor contractului din partea locatarului, acesta este atenţionat,  iar dacă comportamentul anterior se menţine, se sancţionează astfel:

a)mustrare verbală; 
b)avertisment scris;
c) remedierea sau achitarea contravalorii pagubelor produse, după caz;

d)excluderea din cămin; 
e)pierderea definitivă a dreptului de cazare pe durata studiilor.
6.2. Sancţiunile prevăzute la literele a) şi b) vor fi aplicate de către administrator împreună cu Consiliul studenţesc de cămin pentru încălcarea celor prevăzute la art.5, alin. 5.2.3., 5.2.4., 5.2.9., de la 5.2.12. până la 5.2.16., 5.2.18., 5.2.19., 5.2.24., 5.2.26, în funcţie de gravitate.
6.3. Sancţiunea prevăzută la litera c) va fi aplicată de către administrator împreună cu Consiliul studenţesc de cămin pentru încălcarea celor prevăzute la art. 5, alin. 5.2.5., 5.2.6., şi 5.2.7.
6.4. Pentru sancţiunea prevăzută la litera d), aplicată pentru încălcarea celor prevăzute la art.5, alin. 5.2.8., 5.2.10., 5.2.11, 5.2.17., 5.2.20., 5.2.23., 5.2.25., 5.2.28., Consiliul studențesc de cămin va anunţa în scris Consiliul pentru probleme sociale și studențești şi asociațiile studenţești legal constiuite și recunoscute la nivel de universitate, care în funcţie de gravitatea faptei vor hotărî aplicarea acestei sancţiuni şi vor sesiza Decanatul facultăţii unde locatarul este student.
6.5. Pentru sancţiunea prevăzută la litera e), aplicată pentru încălcarea celor prevăzute la art.5, alin. 5.2.21., 5.2.22., consiliul studențesc de cămin va anunţa în scris Consiliul pentru probleme sociale și studențești şi asociațiile studenţești legal constiuite și recunoscute la nivel de universitate, care în funcţie de gravitatea faptei vor hotărî aplicarea acestei sancţiuni şi vor sesiza Decanatul facultăţii unde locatarul este student.
6.6. Hotărârea de sancţionare se ia în termen de cel mult trei zile de la constatarea abaterii şi identificarea autorului, intrând în vigoare la rămânerea definitivă a sancţiunii. 
6.7. Studenţii care îşi înstrăinează locul de cazare sau folosesc cartea de identitate proprie pentru a caza alte persoane, vor fi excluşi din cămin şi pierd automat dreptul de cazare pe toată perioada studiilor. 
6.8. Cheltuielile de remediere a deteriorărilor aduse căminului şi inventarului cuprins în procesul-verbal de predare-primire vor fi suportate direct de către persoanele identificate în termen de 10 zile de la data constatării acestora, în caz de refuz studentul va fi evacuat şi paguba recuperată. 
Art. 7. FORȚĂ MAJORĂ 
Forța majoră și cazul fortuit înlătură răspunderea parților în cazul neexecutării parțiale sau totale a    obligațiilor asumate prin prezentul contract, cu condiția ca evenimentul să fie notificat de partea care îl invocă celeilalte părți, în termen de 48 ore de la producerea lui, și partea care îl invocă să ia toate măsurile posibile în vederea limitării consecințelor lui. 
Prin „forță majoră” se înțelege un fenomen natural sau social extern, imprevizibil, absolut invincibil şi inevitabil.
Prin „caz fortuit” înțelegem  un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs.
Pe perioada existenței cazului fortuit sau a forței majore derularea contractului se suspendă urmând apoi a se continua după încetarea acestuia. După încetarea cazului fortuit sau a forței majore, dacă termenul contractului nu poate fi respectat, sau dacă valoarea prestațiilor se modifică datorită acestui eveniment, părțile vor încheia Act adițional la prezentul contract, scris și semnat, prin care pot renegocia termenii contractului.

Art. 8. DISPOZIŢII FINALE
8.1. Prezentul contract se poate rezilia, de către părţi, în baza unui preaviz emis cu 30 zile înainte, excepție făcând persoanele care au depus solicitare având motive temeinic justificate.
8.2. În cazul în care studenţii din anul terminal nu vor avea taxele achitate la zi, nu vor preda cheia camerei, camera curată cu toate obiectele primite pe inventar la începutul anului universitar, NU li se vor semna fișele de lichidare, și NU li se vor elibera documentele necesare ridicării diplomei de licenţă, masterat, doctorat.
Prezentul contract s-a completat în conformitate cu prevederile legislaţiei în vigoare: Legea învățământului superior nr.199/2023, Regulamentul privind organizarea şi funcţionarea căminelor studenţeşti aprobat de Senatul Universităţii Valahia din Târgovişte, Hotărârea Senatului Universităţii Valahia din Târgovişte referitoare la taxele şi tarifele de închiriere, Ordonanţa nr. 97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români, Legea nr. 349 /2002 pentru prevenirea şi combaterea efectelor consumului produselor din tutun, Legea 448/2006 privind protecţia şi promovarea drepturilor persoanelor cu handicap, Legea nr. 307 /2006 privind apărarea împotriva incendiilor.
A fost încheiat în 2 (două) exemplare, câte unul pentru fiecare parte, azi, _______________      . 

	Subsemnatul______________________________, îmi exprim acordul cu privire la utilizarea şi prelucrarea de către Universitatea “Valahia” din Târgovişte, a următoarelor date cu caracter personal: numele şi prenumele, CNP, data şi locul naşterii, adresa, CI -  serie şi număr, telefon, e-mail, în scopul efectuării tuturor operaţiunilor legate de cazarea în căminele studenţeşti ale Universităţii“Valahia” din Târgovişte.
Semnătura__________________

LOCATOR,			           LOCATAR,
Rector,	
Conf. univ. dr. ing. Ioan Corneliu SĂLIȘTEANU

Director general administrativ,
            
            Oficiul juridic,
Administrator,

